Лора Марино
Лора Марино (; Лион, 2. јул 1993)  француска је скакачица у воду и чланица репрезентације Француске. Њена специјалност су појединачни и синхронизовани скокови са торња са висине од 10 метара. По образовању је физиотерапеут.

Највећи успех у каријери остварила је на светском првенству 2017. у Будимпешти када је у екипном такмичењу освојила златну медаљу у пару са сународником Матјеом Росеоем. Марино и Росе су у финалу освојили укупно 406,40 бодова, свега 4,05 бодова више од другопласираног мексичког пара Пачеко/дел Анхел.

Марино је била и чланица француског олимпијског тима на ЛОИ 2016. у Рију где се такмичила у појединачним скоковима са торња (такмичење окончала на 19. месту у квалификацијама са 289,35 бодова).

Види још 
 Скокови у воду 
 Светско првенство у скоковима у воду 2017.

Референце

Спољашње везе 
 Спортска статистика на сајту -{the-sports.org}-
 Биографија на сајту ФИНА 

Рођени 1993.
Француски скакачи у воду
Светски прваци у скоковима у воду
Европски прваци у скоковима у воду
Француски олимпијци на Летњим олимпијским играма 2016.